Source: http://www.jamijarvi.fi/kunta/paatoksenteko/poytakirjat/getfile.php?file=72
Timestamp: 2017-11-19 16:06:50+00:00
Document Index: 14880095

Matched Legal Cases: ['§ 202', '§ 154', '§ 112', '§ 80', '§ 18', '§ 84', '§ 213', '§ 96', '§ 96', '§ 47', '§ 62']

kh09082005
Kunnanhallitus KOKOUSKUTSU 9/2005
Laatimispäivämäärä: 02.08.2005
Aika 09.08.2005 kello 19.00
Käsiteltävät asiat 202 §	KOKOUKSEN LAILLISUUS JA PÄÄTÖSVALTAISUUS	Sivu 221
203 §	PÖYTÄKIRJAN TARKASTAJIEN VALINTA Sivu 221
204 § TIEDOKSI SAATETTAVAT ASIAT	Sivu 222
205 §	PÖYTÄKIRJOJEN TIETOON SAATTAMINEN Sivu 224
206 §	TALOUSARVION TOTEUTUMINEN AJALLA 01.01. - 31.05.2005	Sivu 225
207 §	KUNNANJOHTAJAN VIRANHALTIJAPÄÄTÖKSET AJALLA 1.4.-30.6.2005	Sivu 226
208 §	TEEMA-ASIAT/ LOMITUSPALVELUT	Sivu 227
209 § TALOUSARVION VUODELLE 2006 JA TALOUSSUUNNITELMAN VUOSILLE 2006 - 2008 LAADINTA	Sivu 228
210 §	JÄMI TUOTTEILLAAN TUNNETUKSI MAKSATUSPÄÄTÖS	Sivu 229
211 § LAUSUNTO "TOISEN ASTEEN KOULUTUKSEN KEHITTÄMINEN SATAKUNNASSA" -HANKKEEN TOIMENPIDE-EHDOTUKSESTA	Sivu 230
212 § TOIMINTA-AVUSTUSHAKEMUKSET	Sivu 231
213 § VUODEN 2005 SOSIAALI- JA TERVEYDENHUOLLON KÄYTTÖKUSTANNUSTEN VALTIONOSUUDEN MAKSETTAVAN MÄÄRÄN TARKISTAMINEN Sivu 232
214 §	LAUSUNTOPYYNTÖ APUVÄLINETOIMINNAN UUDISTETUSTA TOIMINTAMALLISTA JA SOPIMUSLUONNOKSESTA	Sivu 233
215 § HARKINNANVARAISEN RAHOITUSAVUSTUKSEN HAKEMINEN VUODELLE 2005	Sivu 234
216 §	KUNNANJOHTAJAN SIJAISEN NIMEÄMINEN Sivu 235
217 §	KOULULAISTEN ILTAPÄIVÄKERHOTOIMINNAN VALTIONAVUSTUS	Sivu 236
218 §	YHTEISTYÖ / KANKAANPÄÄN URHEILUAUTOILIJAT RY	Sivu 237
219 §	VALTIONAVUSTUKSET LAITEHANKINTOIHIN JA LAAJAKAISTAYHTEYKSIIN 2005 / YLEISSIVISTÄVÄT OPPILAITOKSET	Sivu 238
220 § VÄLIAIKAISEN RAHOITUKSEN MYÖNTÄMINEN / JÄMIJÄRVEN NUORTEN MUSIIKKIYHDISTYS RY	Sivu 239
221 §	AILI JA MATTI LEPPIHALMEEN HAKEMUS SUUNNITTELUTARVERATKAISUA VARTEN Sivu 240
KOKOUSAIKA 09.08.2005	kello 19.00 - 21.25
POISSA OLLEET JÄSENET Pentti Virtanen	valtuuston II puheenjohtaja
Hannu Syväoja	lomituspalvelujohtaja klo 19.00 - 19.50
Timo Sorvali	lomatoimen yhteystyöryhmän puheenjohtaja	klo 19.00 - 19.50
ASIAT §§ 202 - 221
202 §	KOKOUKSEN LAILLISUUS JA PÄÄTÖSVALTAISUUS
203 §	PÖYTÄKIRJAN TARKASTAJIEN VALINTA
Kunnanhallitus päätti yksimielisesti hyväksyä työjärjestyksen muutoksen siten, että seuraavaksi käsiteltiin pykälä 208, jonka jälkeen palattiin esityslistan mukaiseen järjestykseen.
204 § TIEDOKSI SAATETTAVAT ASIAT
- Verohallinto, maksatuserittely, tilitysjakso 200507
- Verohallinto, maksatuserittely, tilitysjakso 200506
- Jämijärvi, Mäki
- Jämijärvi, Tirhiä
- Peijari, Mäkelä
- Tykköö, Vanhatalo
- Jäminkeitaan kylä, Järvenmäki
- Kuntaliitto, Etuostolain muutos
- Sosiaali- ja terveysministeriö, Valtionavustus viranomaisradioverkon päätelaitteiden hankintaan.
- Kankaanpään ktt ky, Vesinäyte
- Euroopan oikeusasiamies, Euroopan hyvän hallintotavan säännöstö.
- Satakunnan sairaanhoitopiiri, Turun hallinto-oikeuden päätös koskien henkilöstöjohtajan virkaa.
- Lounais-Suomen liikunta ja Urheilu ry, Esitys kuntalisän maksamisesta
- Jämi-säätiö, Jämi-säätiön tilinpäätös v.2004
- TE-keskus, Satakunnan työllisyyskatsaus 5/2005
- TE-keskus, Satakunnan työllisyyskatsaus 6/2005
- Kuntaliitto, Kunnallisen työmarkkinalaitoksen tilinpäätöksen 31.12.2004 mukaiset kuntien maksuosuudet
- Suomen kylätoiminta ry, Vetoomus lähikoulujen puolesta
- Kovelahden Osuuspankki, Pankkitakaus
- Satakunnan pelastuslaitos, Kuntajäsenyys Länsi-Suomen pelastusalan liitto ry:ssä.
- Kuntaliitto, Pienten kuntien neuvottelukunta
- Suomen Matkailuasiantuntijat Oy, Jämin liiketoimintasuunnitelma 2005
- Arto Uusitalon tiedote Kiinteistö Oy Jäminsadon, As Oy Avennonrannan ja Kiinteistö Oy Hepohelmen isännöitsijyydestä
- Käyttötilastot www.jamijarvi.fi toukokuu ja kesäkuu 2005
- Käyttötilasto www.jami.fi
- Kunnallinen työmarkkinalaitos, Työllistymisen ja muutosturvan toimintamallia koskevat sopimusmääräykset 1.7.2005 lukien
- Jämijärven kunta, Talousarvion toteutuma 31.05.2005 mennessä
- Kuntaliitto, Muutoksia liikenne- ja tapaturmapotilaiden hoidon ilmoittamiseen ja täyskustannusmaksun hoitamiseen liittyviin asioihin
205 §	PÖYTÄKIRJOJEN TIETOON SAATTAMINEN
- Perusturvalautakunta 22.06.2005
- Vapaa-aikalautakunta	23.06.2005
- Yhteistyötoimikunta	05.07.2005
206 §	TALOUSARVION TOTEUTUMINEN AJALLA 01.01. - 31.05.2005
Esityslistan liitteenä on talouden toteutuminen ajalla 01.01. - 31.05.2005. Liite nro 206.1.
Tasaisella rahankulutuksella toukokuun lopun toteutumisprosentti olisi 41,67 %.
207 §	KUNNANJOHTAJAN VIRANHALTIJAPÄÄTÖKSET AJALLA 1.4.-30.6.2005
Kunnanhallituksen kokouksessa on nähtävillä kunnanjohtajan viranhaltijapäätökset ajalta 01.04.-30.06.2005.
208 §	TEEMA-ASIAT/ LOMITUSPALVELUT
Kunnanhallitus nimesi kokouksessaan 10.05.2005 § 154 kunnan edustajaksi lomatoimen yhteistyöryhmään Timo Sorvalin. Samassa yhteydessä sovittiin, että lomituspalvelut otetaan teema-asioissa käsittelyyn kunnanhallituksessa.
Lomituspalvelujohtaja Hannu Syväoja ja Timo Sorvali tulevat esittelemään kunnanhallitukselle lomituspalvelujen tilannetta Jämijärvellä ja yhteistoiminta-alueella.
Ehdotus:	Kunnanhallitus käy keskustelun lomituspalveluista saadun informaation pohjalta.
Lomituspalvelujohtaja Hannu Syväoja ja lomatoimen yhteistyöryhmän puheenjohtaja Timo Sorvali olivat kuultavana tämän asian käsittelyn ajan klo 19.00 - 19.50.
209 § TALOUSARVION VUODELLE 2006 JA TALOUSSUUNNITELMAN VUOSILLE 2006 - 2008 LAADINTA
Vuoden 2006 talousarvion ja taloussuunnitelman vuosille 2006 - 2008 laadintaohjeiden valmistelu on käynnistynyt.
Talousarvion ja taloussuunnitelman lisäksi laaditaan henkilöstösuunnitelma ja investointisuunnitelmat viisivuotiskaudeksi 2006 - 2010.
Talousarvion laadinnan perusteena on, ettei toiminnallista kasvua synny. Tulopohjaa heikentää entisestään mahdollinen valtionosuusuudistus, joka ennakkolaskelmien mukaan pienentäisi mm. Jämijärven kunnan valtionosuuksia 160.000 - 170.000 eurolla/vuosi.
Ehdotus:	Kunnanhallitus päättää pyytää hallintokunnilta vuoden 2006 talousarvio- ja vuosien 2006 - 2008 taloussuunnitelmaehdotukset 30.09.2005 mennessä.
210 §	JÄMI TUOTTEILLAAN TUNNETUKSI MAKSATUSPÄÄTÖS
Satakuntaliiton hallintopäällikkö on tehnyt 20.07.2005 § 112 maksatuspäätöksen koskien Jämi tuotteillaan tunnetuksi -hanketta ( v. 2004 ).
Päätöksen mukaan hankkeeseen on saatu valtion ja EAKR rahoitusta yhteensä 70.000 € eli 70 %.
Päätös on haetun mukainen.
Ehdotus:	Kunnanhallitus merkitsee maksatuspäätöksen tiedokseen.
211 § LAUSUNTO "TOISEN ASTEEN KOULUTUKSEN KEHITTÄMINEN SATAKUNNASSA" -HANKKEEN TOIMENPIDE-EHDOTUKSESTA
Maakunnan lukiokoulutuksen ja ammatillisen koulutuksen kehittämistä valmistelleen ohjausryhmän toimenpide-ehdotuksia käsiteltiin maakuntahallituksen kokouksessa 20.06.2005.
Maakuntahallitus päätti pyytää ehdotuksista lausunnot Satakuntaliiton jäsenkunnilta, toisen asteen koulutuksen järjestäjiltä, valtion alueviranomaisilta ja maakunnan yhteistyöryhmissä olevilta tahoilta oman päätöksenteon pohjaksi.
Lausunnot on pyydetty 30.09.2005 mennessä.
Toimenpide-ehdotus on liitteenä nro 211.1.
Ehdotus:	Kunnanhallitus ilmoittaa lausuntonaan, ettei sillä ole huomautettavaa toimenpide-ehdotuksiin.
Perusturvalautakunta	§ 80	22.06.2005
212 § TOIMINTA-AVUSTUSHAKEMUKSET
Satakunnan Autismi-, MBR- ja Dysfasiayhditys SAMDY ry (hakemus tullut kuntaan 30.03.2005) ja Porin ja ympäristökuntien keliakiayhditys ry (hakemus tullut kuntaan 12.04.2005) ovat hakeneet erilaisten toimintojen aloitukseen, ylläpitämiseen ja kehittämiseen toiminta-avustusta (liitteeksi esityslistaan 80.1).
Vuoden 2005 talousarvioon (6050 2260) varattu määräraha avustuksiin ja avustusluonteisiin maksuihin on perusturvalautakunnan 24.02.2005 § 18, tekemän päätöksen mukaisesti kokonaisuudessaan jaettu.
Ehdotus: Perusturvalautakunta päättää esittää tiedoksi kunnanhallitukselle, että perusturvalautakunta ei myönnä määrärahan puuttuessa toiminta-avustuksia Satakunnan Autismi-, MBR- ja Dysfasiayhditys SAMDY ry:lle eikä Porin ja ympäristökuntien keliakiayhditys ry:lle.
Perusturvalautakunta	§ 84	22.06.2005
213 § VUODEN 2005 SOSIAALI- JA TERVEYDENHUOLLON KÄYTTÖKUSTANNUSTEN VALTIONOSUUDEN MAKSETTAVAN MÄÄRÄN TARKISTAMINEN
Sosiaali- ja terveysministeriö on tarkistanut sosiaali- ja terveydenhuollon käyttökustannusten valtionosuuden maksettavan määrän sisäasiainministeriön verotuloihin perustuvan valtionosuuden tasausta koskevan päätöksen (SM-2004-03543/Ha-43, 11.4.2005) mukaiseksi. Liitteestä 84.1. ilmenee tarkistettu Jämijärven kunnalle maksettavan käyttökustannusten valtionosuuden määrä. Valtionosuus on 850 euroa suurempi kuin 31.12.2004 tehdyssä päätöksessä.
Ehdotus: Perusturvalautakunta merkitsee asian tiedokseen ja edelleen saattaa asian kunnanhallituksen tiedoksi.
KH § 213
Ehdotus: Kunnanhallitus merkitsee perusturvalautakunnan päätöksen tiedokseen.
Perusturvalautakunta	§ 96	22.06.2005
214 §	LAUSUNTOPYYNTÖ APUVÄLINETOIMINNAN UUDISTETUSTA TOIMINTAMALLISTA JA SOPIMUSLUONNOKSESTA
Satakunnan sairaanhoitopiirin kuntayhtymä pyytää lausuntoa apuvälinetoiminnan uudistetusta toimintamallista ja sopimusluonnoksesta, ns. AATU-hankkeesta (liite 96.1). Hankkeen tarkoituksena on selvittää sairaanhoitopiirien ja niihin kuuluvien kuntien yhteistyömahdollisuuksia apuvälinetoiminnan tehostamiseksi ja toiminnasta aiheutuvien kulujen pienentämiseksi tai ainakin niiden nousun hillitsemiseksi kuntien yhteistoimintaa lisäämällä.
Lausuntopyyntö koskee toimintamallia ja sen käyttöönottamiseksi suunniteltua etenemistapaa, onko etenemistapa hyväksyttävä ja toimintamalli kunnan terveys-, sosiaali- ja koulutoimessa käyttöönotettavissa.
Ehdotus: Perusturvalautakunta päättää esittää kantanaan kunnanhallitukselle,että tässä vaiheessa Jämijärven kunta ei lähden mukaan AATU-hankkeeseen. Asiasta pitää saada lisätietoa varsinkin kustannusvaikutuksista. Kunnalla on myös vuosittain melko pienet apuvälinehankinnat, jotka on mahdollista hoitaa omana hankintana.
KH 214 §	Tietoa AATU -hankkeesta on liitteessä 214.1.
Ehdotus:	Kunnanhallitus päättää lausuntonaan yhtyä perusturvalautakunnan 22.06.2005 § 96 esittämään kantaan.
215 § HARKINNANVARAISEN RAHOITUSAVUSTUKSEN HAKEMINEN
VUODELLE 2005
Avustukseen on käytettävissä 30.000.000 euroa. Kuntien valtionosuuslain 16 §:n 3 momentin mukaan valtionosuushakemus tulee jättää viimeistään elokuun loppuun mennessä.
Hakemusten käsittelyn nopeuttamiseksi kuntia pyydetään toimittamaan ne jo kesäkuun loppuun mennessä.
Kesäkuun loppuun mennessä on lähetetty oheisen liitteen mukainen ennakkotieto. Liite nro 215.1.
Ehdotus: Kunnanhallitus päättää hakea harkinnanvaraista rahoitusavustusta vuodelle 2005 450.000 euroa.
216 §	KUNNANJOHTAJAN SIJAISEN NIMEÄMINEN
Valtuusto hyväksyi Jämijärven kunnan uuden hallintosäännön 07.06.2005 § 47. Uusi hallintosääntö astui voimaan 01.08.2005.
Uuden hallintosäännön mukaan henkilöstöorganisaatio jakautuu neljään toimialaan ja toimialaa johtaa toimialajohtaja, joka on kunnanjohtajan alainen viranhaltija. Kunnanjohtaja toimii myös yleishallinnon toimialajohtajana.
Hallintosäännön 4 §:n 4. kohdan mukaan kunnanhallitus nimeää kunnanjohtajan sijaisen.
Kunnanjohtajan sijaisena edellisen hallintosäännön aikana on ollut perusturvajohtaja.
Ehdotus:	Kunnanhallitus nimeää kunnanjohtajan sijaisen 01.08.2005 alkaen. Sijaisuus on voimassa toistaiseksi.
Päätös:	Kunnanhallitus päätti yksimielisesti nimetä kunnanjohtajan sijaiseksi 1.8.2005 alkaen perusturvajohtajan. Sijaisuus on voimassa toistaiseksi.
217 §	KOULULAISTEN ILTAPÄIVÄKERHOTOIMINNAN VALTIONAVUSTUS
Länsi-Suomen lääninhallitus on 02.06.2005 päättänyt myöntää Jämijärven kunnalle valtionavustusta 3 000 euroa koululaisten iltapäiväkerhotoimintaan (liikkuva iltapäivä). Haettu määrä oli 5500 euroa.
Valtionavustuksen yleisenä ehtona on, että avustus käytetään 3. - 9. -luokkalaisten koululaisten iltapäiväkerhotoimintaan koulupäivän jälkeen joko koulussa tai sen ulkopuolella.
Avustusta ei voida käyttää kesäleiritoiminnasta, viikonloppuleireistä eikä muista pidemmistä leireistä aiheutuviin kuluihin.
Toiminnan tulee olla säännönmukaista ja vähintään kerran viikossa toistuvaa. Hyväksyttäviä kuluja ovat esim. ohjaajapalkkiot, materiaalit, välineistö ja matkakulut.
Ehdotus:	Kunnanhallitus merkitsee valtionavustuspäätöksen tiedokseen.
218 §	YHTEISTYÖ / KANKAANPÄÄN URHEILUAUTOILIJAT RY
Kankaanpään urheiluautoilijat Ry järjestää 03.09.2005 Rallisprintin Suomenmestaruusosakilpailun. Kilpailu ajetaan Jämijärven Vihussa sijaitsevalla perinteisellä rallisprint soraradalla n. 5 km pitkänä "pikataipaleena" kahteen kertaan ja nopein aika ratkaisee. Osanottajia tulee n. 120 kahteentoista eri luokkaan.
Kilpailu esitetään television urheilukanavalla puolen tunnin koosteena (jälkilähetys).
Kankaanpään Urheiluautoilijat ovat esittäneet Jämijärven kunnalle yhteistyösopimusta 1.000 euron hintaan. Sopimus pitää sisällään 12 VIP-passia, näkyvyyden Kankaanpään seudussa, mainosbannerit kilpailualueella jne.
Asia esitellään yksityiskohtaisemmin kokouksessa.
Ehdotus:	Kunnanhallitus päättää hyväksyä Jämijärven kunnan ja Kankaanpään Urheiluautoilijoiden välisen yhteistyösopimuksen koskien Vihussa 03.09.2005 järjestettävää Rallisprintin Suomenmestaruusosakilpailua. Sopimukseen sisältyvä kunnan maksuosuus 1 000 euroa maksetaan kunnanhallituksen kehittämisrahoista.
219 §	VALTIONAVUSTUKSET LAITEHANKINTOIHIN JA LAAJAKAISTAYHTEYKSIIN 2005 / YLEISSIVISTÄVÄT OPPILAITOKSET
Jämijärven keskuskoulun ATK-luokan koneiden uusimiseen ja koulujen laajakaistayhteyksien parantamiseen on haettu rahoitusta tietoyhteiskuntaohjelmalta.
Opetushallitus on käsitellyt hakemuksen ja päättänyt myöntää avustusta seuraavasti:
- yleissivistävää koulutusta antavien oppilaitosten 4.500 euron hankintoihin 50 % eli 2.250 euroa ja laajakaitayhteyksiin 18.000 euron toteuttamiskustannuksiin 50 % eli 9.000 euroa.
Arvonlisävero ei sisälly hyväksyttyihin kustannuksiin eikä avustukseen. Tuki on käytettävä vuoden 2006 loppuun mennessä.
Ehdotus:	Kunnanhallitus merkitsee opetushallituksen päätöksen tiedokseen.
220 § VÄLIAIKAISEN RAHOITUKSEN MYÖNTÄMINEN / JÄMIJÄRVEN NUORTEN MUSIIKKIYHDISTYS RY
Jämijärven Nuorten Musiikkiyhdistys ry anoo 4.000 - 5.000 euron väliaikaisrahoitusta Leader+ -hankkeelleen "Jämijärven musiikkiperinteitä nuorille".
Hanke koostuu neljästä osasta:
1. Soittimien ja musiikin tekemiseen tarvittavien laitteiden ja ohjelmien hankinta.
2. Musiikin sekä musiikin tekemiseen ja miksaukseen liittyvien toimintojen opettaminen
3. Jämijärveläisen musiikin kerääminen yksiin kansiin (sävellykset ja sanoitukset)
4. Kokoontumistilojen kunnostaminen
Hankkeen avulla nuorille tarjotaan hyvä harrastus ja tasokasta opetusta sekä turvataan arvokkaan perinteen säilyminen ja jatkuvuus.
Väliaikaisrahoitusta voi olla valtuuston tekemän päätöksen 15.10.2002 § 62 mukaan kerrallaan myönnettynä 30.000 euroa. Tällä hetkellä voimassa olevia myöntöpäätöksiä on yhteensä 22.000 euroa.
Ehdotus:	Kunnanhallitus päättää väliaikaisrahoituksen (lainan) myöntämisestä.
221 §	AILI JA MATTI LEPPIHALMEEN HAKEMUS SUUNNITTELUTARVERATKAISUA VARTEN
Aili ja Matti Leppihalmeella on tarkoitus rakentaa omakotitalo omistamalleen määräalalle Peijari nimisestä tilasta RN:o 2:260. Määräala on n. 1500 m2. Rakennuspaikka rajoittuu kaava-alueeseen ( Juhala II ) ja kulku tontille on järjestetty Leppihalmeiden omistaman kaavatontin kautta.
Aili ja Matti Leppihalme ovat hakeneet hankkeelleen suunnittelutarveratkaisua. Naapureita on kuultu ja heillä ei ole huomautettavaa asiasta.
Asemapiirros on liitteenä nro 221.1.
Rakennuspaikka sijaitsee siten, että rakentamisen yhteydessä voidaan hyödyntää olemassa oleva kunnallistekniikka; vesi, jätevesi, sähkö ja tiestö. Lisäksi hanke ei aiheuta haittaa mahdolliselle kaavan laajentumiselle eikä ole ristiriidassa muutoinkaan alueen tulevan kehittämisen ja maisema-arvojen kanssa.
Ehdotus:	Kunnanhallitus päättää tehdä myönteisen päätöksen Aili ja Matti Leppihalmeen hakemukseen suunnittelutarveratkaisun suhteen.
Suunnittelutarveratkaisu on voimassa kaksi vuotta siitä kun asiaa koskeva päätös on saanut lainvoiman.
Kunnanhallituksen puheenjohtaja Matti Leppihalme poistui kokouksesta tämän asian käsittelyn ja päätöksenteon ajaksi todeten itsensä esteelliseksi. Puhetta johti tämän asian osalta kunnanhallituksen varapuheenjohtaja Tuija Ranta.